《十月二日邀邻几饮裴二如晦来遂留至夕》
宋代·刘敞

晚下渠石阁，方辔得倾盖。天寒畏干人，卮酒自相对。

裴侯非宿约，来预心赏会。吾季方家居，四坐客解带。

献酬杂嘲谑，欢笑以为快。幸无俗中士，形迹一不怪。

蟋蟀鸣高堂，岁月聿已迈。于今鲜吏责，无所忧其外。

但当勤来顾，数醉此庭内。良无德与汝，聊足纾慷慨。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。